DEĊIŻJONI TAL-KUNSILL 2008/482/PESK
tat-23 ta’ Ġunju 2008
li temenda d-Deċiżjoni 2008/134/PESK dwar il-Missjoni tal-Pulizija ta’ l-Unjoni Ewropea għat-Territorji Palestinjani
IL-KUNSILL TA’ L-UNJONI EWROPEA,
Wara li kkunsidra l-Azzjoni Konġunta tal-Kunsill 2005/797/PESK ta’ l-14 ta’ Novembru 2005 dwar il-Missjoni tal-Pulizija ta’ l-Unjoni Ewropea għat-Territorji Palestinjani (1), u b’mod partikolari l-Artikolu 14(2) tagħha, flimkien mat-tieni inċiż ta’ l-Artikolu 23(2) tat-Trattat dwar l-Unjoni Ewropea,
Billi
(1)
Fl-14 ta’ Novembru 2005 l-Kunsill adotta l-Azzjoni Konġunta 2005/797/PESK li tistabbilixxi Missjoni tal-Pulizija ta’ l-Unjoni Ewropea għat-Territorji Palestinjani (EUPOL COPPS) għal perijodu ta’ tliet snin. Il-fażi operattiva ta’ l-EUPOL COPPS bdiet fl-1 ta’ Jannar 2006.
(2)
Fit-18 ta’ Frar 2008 l-Kunsill adotta d-Deċiżjoni 2008/134/PESK li timplimenta l-Azzjoni Konġunta 2005/797/PESK dwar il-Missjoni tal-Pulizija ta’ l-Unjoni Ewropea għat-Territorji Palestinjani (2), li stabbiliet ammont ta’ referenza finanzjarju biex tkun koperta l-ispiża relatata mal-Missjoni għall-perijodu mill-1 ta’ Marzu 2008 sal-31 ta’ Diċembru 2008.
(3)
L-ammont ta’ referenza finanzjarju għall-EUPOL COPPS għandu jiżdied sabiex ikun possibbli r-rinforz ta’ l-attivitajiet tagħha,
IDDEĊIEDA KIF ĠEJ
Artikolu 1
L-Artikolu 1 tad-Deċiżjoni 2008/134/PESK għandu jiġu sostitwit b’dan li ġej:
“Artikolu 1
L-ammont ta’ referenza finanzjarju maħsub sabiex ikopri l-ispiża relatata mal-Missjoni tal-Pulizija ta’ l-Unjoni Ewropea għat-Territorji Palestinjani (EUPOL COPPS) mill-1 ta’ Marzu 2008 sal-31 ta’ Diċembru 2008 għandu jkun ta’ EUR 6 000 000.”
Artikolu 2
Din id-Deċiżjoni għandha tidħal fis-seħħ effett fid-data ta’ l-adozzjoni tagħha.
Artikolu 3
Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
Magħmul fil-Lussemburgu, 23 ta’ Ġunju 2008.